google/wiki40b huggingface dataset:
कैथरीन (फ्रांस की महारानी)

कैथरीन (Catherine de' Medici) मूलत: इटालियन थी, जिसकी बचपन में माता-पिता के मर जाने के कारण शिक्षा दीक्षा एक मठ में हुई थी। राजनीतिक कारणों से 14 वर्ष की अवस्था में ही 1533 ई0 में उसका विवाह आर्लियन के डयूक से हुआ जो पीछे हेनरी द्वितीय के नाम से शासक हुए। जब दस बरस तक उसे कोई संतान नहीं हुई तो राजदरबार में तलाक की चर्चा होने लगी थी पर शीघ्र ही संतानवती होने पर बात दब गई। 1552 ई0 में जब हेनरी को मेत्स के युद्ध में जाना पड़ा तो सीमित अधिकारों के साथ वह राज की अभिभाविका बनाई गई और वह अपने बेटे फ्रैंसिस द्वितीय के शासक होने के बाद भी अभिभाविका बनी रही। 1560 में फ्रैंसिस की मृत्यु हो जाने पर अपने द्वितीय पुत्र चार्ल्स नवम की ऊनवयस्कता की अवधि में वह उसकी संरक्षिका (रीजेंट) रहीं और धर्मयुद्ध के बीस बरसों के बीच उसने अपना प्रभुत्व बनाए रखा आरंभ में उसने कैथोलिक और प्रोटेस्टेंटों के बीच हो रहे संघर्ष में अपने को तटस्थ बनाए रखने की चेष्टा की। पर स्वाभाव से कैथोलिक होने तथा शक्तिलिप्सा के कारण उसने प्रोटेस्टेंटों के शक्तिशाली होने से रोकने का प्रयास किया किंतु उन्हें अपने दाँवपेंच को बनाए रखने के लिये कुचला भी नहीं। किंतु उसकी कतरव्योंत की यह नीति सफल न हो सकी और एक के बादएक गृह-युद्ध होते गए। चार्ल्स की मृत्यु के पश्चात्‌ उसका प्रभाव घटता गया। 5 जनवरी 1589 को उसकी मृत्यु हुई।
सुप्रवत चक्रवर्ती

सुप्रवत चक्रवर्ती (28 नवम्बर 1931 – 24 दिसम्बर 2015) भारतीय सायकिल-चालक थे। उन्होंने 1952 के ग्रीष्मकालीन ओलंपिक्स में भाग लिया था।
बागुन सुमब्राई

बागुन सुम्ब्राई कांग्रेस के एक प्रमुख आदिवासी नेता एवं सांसद हैं, तथा झारखंड के सिंहभूम लोकसभा क्षेत्र का चौदहवीं लोकसभा में प्रतिनिधित्व कर रहे हैं।
११६५ ईसा पूर्व

११६५ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से ११६५ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
बैंस गोत्र

बैंस गोत्र एक जाट गोत्र है।
संजीव चिमलगी

संजीव चिमलगी (कन्नड़: ಸಂಜೀವ್ ಚಿಮ್ಮಲಗಿ) (जन्म 29 जुलाई 1972) एक भारतीय हिंदुस्तानी गायक हैं। वह सी आर व्यास के शिष्य हैं। उनका संगीत किराना घराना की आवाज संस्कृति और साथ ही ग्वालियर घराना / आगरा घराना के बैंडिश उन्मुख (ओरिएंटेड) गायन को दर्शाता है।
फ्लाइट क्रू (फिल्म)

सार 

 प्रतिभाशाली युवा पायलट एलेक्सी गशचिन व्यक्तिगत मानदंड के अनुसार प्राधिकरण और कार्य स्वीकार नहीं करते हैं। एक बेतुका आदेश का अनुपालन करने में विफलता के लिए, उसे फिर से एक सैन्य विमान उड़ान से रोका जा रहा है और इसके बावजूद, वह अपने पिता (प्रसिद्ध विमान इंजीनियर) को इस दृश्य पर वापस लाने में मदद करने से मना नहीं कर पाया। वह एक यात्री एयरलाइन पर लागू होता है और एक प्रशिक्षु के रूप में एक मौका लैंडिंग, उल्लेखनीय उड़ान प्रतिभा दिखाता है। एलेक्सी एक अनुभवी चालक दल के कमांडर, पायलट लियोनिद ज़ीनचेको के मार्गदर्शन में ट्यू -204 एसएम पर दूसरा पायलट प्रशिक्षु बन जाता है। उनका कामकाज आसान नहीं है, लेकिन एलेक्सी की प्रतिभा के कारण, लियोनिद उसे अपने पक्ष में रखने का फैसला करता है, यहां तक ​​कि अनिच्छा के अधिक मामलों के बाद (फिर से, बेतुका आदेशों का अनुपालन करने में विफलता)
दक्षिण पूर्व एशिया के लिए उड़ान के दौरान, चालक दल को Aleutian द्वीप समूह में से एक पर एक भूकंप के बारे में एक संदेश प्राप्त होता है और आपदा के उपरिकेंद्र पर जाने के लिए लोगों को खाली ज्वालामुखी विस्फोट से पहले निकालने का फैसला करता है। साथ में, दो पायलटों ने द्वीप से दो विमानों से भागने का प्रबंधन किया, हालांकि, छोटे कार्गो विमान में पर्याप्त ईंधन नहीं है। एक खतरनाक पैंतरेबाजी का उपयोग करते हुए, चालक दल हवा के क्षणों में दो जहाजों के बीच आकाश की रेखा के माध्यम से यात्रियों को स्थानांतरित करने का प्रबंधन करता है इससे पहले कि कार्गो विमान ईंधन से बाहर हो जाता है और महासागर में दुर्घटना हो जाता है। बिजली की तूफान में किसी न किसी, लेकिन सफल लैंडिंग के बाद, दोनों को पायलटों के रूप में अपनी स्थिति से समाप्त कर दिया जाता है (जैसा कि वे दोनों सीधे आदेश की अवज्ञा करते हैं), और उन्हें एयरोफ्लॉट को उड़ान इंटर्न के रूप में स्थानांतरित कर दिया जाता है।

वित्तीय प्रदर्शन

फिल्म की कमाई की  (अमेरिका$21.6 करोड़) रूस में किया गया था और पांचवें सबसे ज्यादा कमाई करने वाली फिल्म है और सबसे अधिक कमाई करने वाली रूसी फिल्म में देश में 2016.
फिल्म में जारी किया गया था, चीन पर 19 अगस्त, 2016 और यह की कमाई CN¥ 30.8 million में चीनी बॉक्स ऑफिस पर.
जॉन मूलाचिरा

प्रारंभिक जीवन

उनका जन्म 14 दिसंबर 1 9 51 को केरल में पुथुस्सेरी कवडु में हुआ था।

धार्मिक जीवन

 उन्हें 23 अक्टूबर 1 9 78 को तेज़पुर के रोमन कैथोलिक बिशप के लिए कैथोलिक पुजारी बनाया गया था। उन्हें पोप बेनेडिक्ट XVI द्वारा 14 फरवरी 2007 को दिफू का बिशप नियुक्त किया गया था और उन्होंने 15 अप्रैल 2007 को एक बिशप का पद लगाया था। उन्हें गुवाहाटी के सह-अभियंता आर्कबिशप नियुक्त किया गया था। 9 अप्रैल 2011 को। वह 18 जनवरी 2012 को गुवाहाटी के आर्कबिशप के रूप में सफल हुए।
फरिदगञ्ज उपज़िला

जनसांख्यिकी

यहाँ की आधिकारिक स्तर की भाषाएँ बांग्ला और अंग्रेज़ी है। तथा बांग्लादेश के किसी भी अन्य क्षेत्र की तरह ही, यहाँ की भी प्रमुख मौखिक भाषा और मातृभाषा बांग्ला है। बंगाली के अलावा अंग्रेज़ी भाषा भी कई लोगों द्वारा जानी और समझी जाती है, जबकि सांस्कृतिक और ऐतिहासिक निकटता तथा भाषाई समानता के कारण, कई लोग सीमित मात्रा में हिंदुस्तानी(हिंदी/उर्दू) भी समझने में सक्षम हैं। यहाँ का बहुसंख्यक धर्म, इस्लाम है, जबकि प्रमुख अल्पसंख्यक धर्म, हिन्दू धर्म है। चट्टग्राम विभाग में, जनसांख्यिकीक रूप से, इस्लाम के अनुयाई, आबादी के औसतन ८६.९८% है, जबकि शेष जनसंख्या प्रमुखतः हिन्दू धर्म की अनुयाई है, तथा, चट्टग्राम विभाग के पार्वत्य इलाकों में कई बौद्ध जनजाति के लोग निवास करते हैं। यह मुख्यतः ग्रामीण क्षेत्र है, और अधिकांश आबादी ग्राम्य इलाकों में रहती है।

अवस्थिति

फरिदगंज उपजिला बांग्लादेश के दक्षिण-पूर्वी भाग में, चट्टग्राम विभाग के चाँदपुर जिले में स्थित है।
उपलक्षण

उपलक्षण, व्याकरणशास्त्र में ऐसे अलंकार को कहते हैं जिसमें किसी चीज़ को उसके अपने नाम से बुलाया जाने कि बजाय उस से सम्बंधित किसी लक्षण या अन्य चीज़ के नाम से बुलाया जाय। उदाहरण के लिए हिन्दी में 'रामपुर' या 'रामपुरी' का मतलब एक लम्बे प्रकार का चाक़ू को कहा जाता है, क्योंकि इस क़िस्म के छुरे अक्सर उत्तर प्रदेश के रामपुर शहर से आया करते हैं। इसी तरह कभी-कभी भारत की केन्द्रीय सरकार को समाचारों में 'दिल्ली' कह दिया जाता है क्योंकि उसका मुख्यालय उस शहर में है, मसलन 'बंगाल सरकार यह क़दम उठाना चाहती है पर दिल्ली ने इसपर आपत्ति जतलाई है'।

सिनेकडकी

सिनेकडकी (Synecdoche) एक विशेष प्रकार का मेटोनमी होता है जिसमें किसी वस्तु के एक भाग या अंग के नाम को पूरी वस्तु के लिए प्रयोग किया जाता है। मसलन अगर किसी गाने में अपनी प्रेमिका की प्रतीक्षा कर रहा प्रेमी कहे कि 'तरसती निगाहें इंतज़ार कर रहीं हैं' तो यह सिनेकडकी है। वास्तव में पूरा व्यक्ति (प्रेमी) ही तरस रहा है लेकिन क्योंकि वह प्रेमिका के आने की सूचना अपनी आँखों से पाएगा इसलिए केवल उन्हें 'तरसती निगाहें' कहता है। इसी तरह अगर किसी को अपने घर में चार लोगों के लिए कमाना हो तो वह कह सकता है कि उसे 'चार पेट' पालने हैं। एक और उदाहरण किसी कमरे में खिड़की खुलवाने के लिए 'शीशा खोल दो' कहना है, हालांकि खिड़की के खोले जाने वाले भाग में शीशे के साथ-साथ अक्सर लोहा या लकड़ी भी लगी होती है।
बौधायन

बौधायन भारत के प्राचीन गणितज्ञ और शुल्ब सूत्र तथा श्रौतसूत्र के रचयिता थे।
ज्यामिति के विषय में प्रमाणिक मानते हुए सारे विश्व में यूक्लिड की ही ज्यामिति पढ़ाई जाती है। मगर यह स्मरण रखना चाहिए कि महान यूनानी ज्यामितिशास्त्री यूक्लिड से पूर्व ही भारत में कई रेखागणितज्ञ ज्यामिति के महत्वपूर्ण नियमों की खोज कर चुके थे, उन रेखागणितज्ञों में बौधायन का नाम सर्वोपरि है। उस समय भारत में रेखागणित या ज्यामिति को शुल्व शास्त्र कहा जाता था।

नाम में द्विरूपता

"बौधायन" तथा "बौधायनीय" शब्दों के लिए "बोधायन" या "बोधायनीय" का प्रयोग दक्षिण भारत में बहुधा किया जाता है। परन्तु संभवतः यह गलत है क्योंकि -अयन शब्द के प्रयोग में पहले वर्ण का स्वर दीर्घ हो जाता है।  जैसे- "द्वैपायन", जो "द्वीप" व "अयन" पर विभिन्न व्याकरणीय नियम लगाकर बना है।
फेजर

भौतिकी और इंजीनियरी में समय के साथ अपरिवर्तनशील आयाम (A), कला (θ) और आवृत्ति (ω) वाले किसी साइनाकार तरंग (sine wave) का चित्रमय निरूपण फेजर (phasor या phase vector) कहलाता है। यह 'विश्लेषणात्मक निरूपण' (analytic representation) नामक इससे भी अधिक सामान्य संकल्पना का एक उपसमुच्चय (subset) है।
पठानकोट

विवरण

सामरिक दृष्टि से पठानकोट भारत के सर्वाधिक महत्वपूर्ण ठिकानों में से एक है। यहां पर वायुसेना स्टेशन, सेना गोला-बारूद डिपो एवं दो बख्तरबंद ब्रिगेड एवं बख्तरबंद इकाइयां हैं। जनवरी २०१६ में पठानकोट वायुसेना स्टेशन पर आतंकवादी हमला हुआ। यह टपरवेयर के बरतनों के उत्पादन के लिए भी प्रसिद्ध है।
पठानकोट का दूरभाष कोड ९१-१८६ और पिनकोड १४५००१ है।

भूगोल

पठानकोट शिवालिक शृंखलाओं में स्थित है। शहर 331 मीटर की ऊँचाई पर बसा हुआ है। जम्मू और कश्मीर राज्य की सीमा बहुत समीप है और उस राज्य के कठुआ नगर को कभी-कभी पठानकोट का जुड़वा शहर माना जाता है। पठानकोट से समीप के हिमाचल प्रदेश के कांगड़ा व डलहौजी पर्यटक स्थलों के लिए बसें जाती हैं।

इतिहास

1849 से पहले यह नूरपुर की राजधानी था। 2011 में यह नगठित पठानकोट जिले की राजधानी बन गया।
अराणमुला नौका दौड़

अरणमूल मन्दिर

अरणमूल केरल राज्य की राजधानी से १२८ कि.मी दूर स्थित स्थान है। यह पम्पा नदी के तट पर स्थित है। यहां प्रसिद्ध अरणमूल मंदिर भगवान श्री पार्थसारथी (श्रीकृष्ण) को समर्पित है, जो यहां अपने प्रिय सखा अर्जुन के सारथी बने हुए दर्शाये गए हैं। इस मंदिर की अनुमानित आयु लगभग १७०० वर्ष है।

पाल्लियोदम (सर्प नौका)

अरणमूल की विशेष सर्प-नौका (चुण्डन वल्लम) को पाल्लियोदम कहते हैं। इन्हें भक्तगण यहां के पूज्य आराध्य भगवान पार्थसारथी के दिव्य वाहन के रूप में चलाते हैं। ये पाल्लियोदम पम्पा नदी के विभिन्न तटीय भागों के विभिन्न करों से आती हैं। प्रत्येक में सामान्यतः ४ चालक, गायक एवं सहायक होते हैं। नौका को स्वर्णिम झालरों एवं पताकाओं से सजाया जाता है। इनके मध्य में दो से तीन सजी-धजी छतरियाँ भी लगी रहती हैं।
मिश्रित खेती

जब फसलों के उत्पादन के साथ-साथ पशुपालन भी किया जाता है तो इसे मिश्रित कृषि या मिश्रित खेती (Mixed farming) कहते हैं। जब एक बार में एक से अधिक फसल एक जगह पर उगाया जाता है तो उसे मिश्रित फ़सल कहते हैं। 
फसलोत्पादन के‚ साथ-साथ जब पशुपालन भी आय का स्रोत हो तो ऐसी खेती को मिश्रित खेती कहते हैं। मिश्रित् खेती में फसलोत्पादन के साथ केवल दुधारू गाय एवं भैंस पालन तक ही सीमित रखा गया है। जब फसलोत्पादन के साथ गाय-भैंस के अलावा भेड़, बकरी अथवा मुर्गी-पालन भी किया जाता है तब ऐसे प्रक्षेत्र को विविधकरण खेती की श्रेणी में रखा जाता है। बैलों का पालन डेरी व्यवसाय के रूप में नहीं देखा जाता है। भारत में पहले से भी मिश्रित् खेती होती आ रही है
मिश्रित् खेती क्यों?
मिश्रित खेती कहीं पर लाभ के उद्देश्य से किया जाता है तो कहीं मजबूरी के कारण। जैसे किसी क्षेत्र विशेष में अगर पशुओं की महामारी होने की सम्भावना संभावना रहती है तो केवल फसल उत्पादन ही कर पाता है और यदि फसलों में बीमारी होने की सम्भावना हो तो कृषक अपने अजीविका के लिये पशुपालन की तरफ देखता है।
सातकड़ी होता

सातकड़ी होता ओड़िया के सामाजिक चेतना के वरिष्ठ कथाकार हैं। १६ उपन्यास, १६ कहानी संग्रह और एक कविता संग्रह प्रकाशित। उड़ीसा साहित्य अकादेमी द्वारा पुरस्कृत, आर्य रोदन फिल्म के श्रेष्ठ कथा-लेखन के लिए क्षेत्रीय पुरस्कार। श्री होता अनेक साहित्यिक सामाजिक, आर्थिक और तकनीकी संस्थाओं के पदाधिकारी अथवा सदस्य रहे हैं। वे साहित्य अकादेमी दिल्ली के ओड़िया परामर्श मंडल के सदस्य रहे हैं। सम्प्रति दक्षिण पूर्व रेलवे के जनरल मैनेजर के पद से सेवा निवृत होने के बाद प्रसिद्ध ओड़िया दैनिक समय के संपादक हैं।
शिकागो

शिकागो अमरीका के इलिनाय प्रांत का पश्चिम-मध्य में सबसे बड़ा शहर है तीस लाख आबादी वाला यह शहर अमरीका का तीसरा सबसे बड़ी आबादी वाला शहर है। मिशिगन झील के दक्षिणी नोंक पर स्थित शिकागो विश्व का सबसे बड़ा रेलवे जंक्शन है। यहाँ तीस से भी अधिक रेलमार्ग मिलते हैं। मिशिगन झील पर स्थित होने के कारण यह एक उत्तम बन्दरगाह का भी कार्य करता है। यह मक्का पेटी के उत्तरी सिरे पर स्थित है। यह संसार में गल्ला और मांस की सबसे बड़ी मंडी है। यहाँ विश्व के सबसे अधिक पशु काटे जाते हैं। इसी से इसे विश्व का कसाईखाना कहते हैं। यहाँ से मक्का खिलाकर मोटा किये हुए जानवरों को काटकर उनका मांस डिब्बों में भरकर बाहर भेजा जाता है। यहाँ कृषि-यंत्रों, आटा पीसने, कागज, लुग्दी, इस्पात, मोटर गाड़ियों के उपकरण, वायुयान के पुर्जों, वस्त्र एवं जलयान का निर्माण किया जाता है। दक्षिणी शिकागो में तेलशोधक केन्द्र है। शिकागो मेट्रोपालिटिन क्षेत्र जिसे बोलचाल की भाषा में शिकागोलैंड के नाम से भी जाना जाता है अमरीकी परिवहन व्यवस्था, अमरीकी संस्कृति, अमरीकी राजनीति, अमरीकी शिक्षा और अमरीकी अर्थव्यवस्था का एक बड़ा केंद्र है। शिकागो को पश्चिम मध्य अमरीका की व्यवसायिक और सांस्कृतिक राजधानी भी कहते हैं। इस शहर की स्थापना 1833 में लेक मिशिगन एवं मिसिसिपी नदी के बीच की गयी थी। इस क्षेत्र के निकट स्थित गैरी लौह-इस्पात उद्योग का केन्द्र है।
रामगञ्ज उपज़िला

जनसांख्यिकी

यहाँ की आधिकारिक स्तर की भाषाएँ बांग्ला और अंग्रेज़ी है। तथा बांग्लादेश के किसी भी अन्य क्षेत्र की तरह ही, यहाँ की भी प्रमुख मौखिक भाषा और मातृभाषा बांग्ला है। बंगाली के अलावा अंग्रेज़ी भाषा भी कई लोगों द्वारा जानी और समझी जाती है, जबकि सांस्कृतिक और ऐतिहासिक निकटता तथा भाषाई समानता के कारण, कई लोग सीमित मात्रा में हिंदुस्तानी(हिंदी/उर्दू) भी समझने में सक्षम हैं। यहाँ का बहुसंख्यक धर्म, इस्लाम है, जबकि प्रमुख अल्पसंख्यक धर्म, हिन्दू धर्म है। चट्टग्राम विभाग में, जनसांख्यिकीक रूप से, इस्लाम के अनुयाई, आबादी के औसतन ८६.९८% है, जबकि शेष जनसंख्या प्रमुखतः हिन्दू धर्म की अनुयाई है, तथा, चट्टग्राम विभाग के पार्वत्य इलाकों में कई बौद्ध जनजाति के लोग निवास करते हैं। यह मुख्यतः ग्रामीण क्षेत्र है, और अधिकांश आबादी ग्राम्य इलाकों में रहती है।

अवस्थिति

रामगंज उपजिला बांग्लादेश के दक्षिण-पूर्वी भाग में, चट्टग्राम विभाग के लक्ष्मीपुर जिले में स्थित है।
वोल्टमीटर

वोल्टमीटर (अंग्रेज़ी:Voltmeter) एक मापन यंत्र है जो किसी परिपथ के किन्हीं दो बिन्दुओं के बीच विभवान्तर को मापने के लिये प्रयोग किया जाता है। १८१९ में हैंस ऑरेस्टड ने वोल्टमीटर का आविष्कार किया। उन्होंने चुम्बकीय दिशासूचक की सुई के पास रखे तार में विद्युत धारा का प्रवाह किया तो उन्होंने देखा कि इसकी दिशा में परिवर्तन हो रहा है। ध्यान देने पर ज्ञात हुआ कि तार में जितनी अधिक एंपियर की धारा प्रवाहित की जाती है, सुई की दिशा में उतनी ही तीव्रता से परिवर्तन होता है। इसी कारण से उनका मापन एकदम सही नहीं आ रहा था। १९वीं शताब्दी में आर्सीन डी आर्सोनवल ने ऐसा यंत्र बनाया जो पहले बने यंत्रों की तुलना में बेहतर मापन कर सके। इसके लिए उन्होंने कंपास की सुई को छोटा किया और उसे चारों तरफ से चुंबक से घेर दिया। यह डी आर्सोनवल मूवमेंट के नाम से जाना जाता है और इसका प्रयोग आज के एनालॉग मीटर में होता है। व्यावहारिक तौर पर वोल्टमीटर अमीटर की तरह ही काम करते हैं, जो वोल्टेज को मापने के साथ, विद्युत धारा और प्रतिरोध को भी मापते हैं।

प्रयोग

वोल्टमीटर में दो सिरे (टर्मिनल) होते हैं। जिन दो बिन्दुओं के बीच विभवान्तर मापना होता है, उन पर इन टर्मिनलों को जोड़ दिया दिया जाता है। वोल्टमीटर के दोनो सिरों के बीच प्रतिरोध बहुत अधिक (आदर्श स्थिति में अनन्त) होना चाहिये। किसी धारामापी (गैल्वानोमीटर) को वोल्टमीटर में बदलने के लिये उसके श्रेणीक्रम (सीरीज) में बहुत बड़े मान का प्रतिरोध जोड़ना पड़ता है। इसी तरह किसी वोल्टमीट का परास (रेंज) बढ़ाने के लिये उसके श्रेणीक्रम में बड़ा प्रतिरोध जोड़ना पड़ता है। वोल्टमीटर को किसी परिपथ आरेख में (सामने दिये गये परिपथ के समान) प्रयुक्त संकेत (V) के द्वारा दिखाया जाता है।
द्वितारा

द्वितारा या द्विसंगी तारा दो तारों का एक मंडल होता है जिसमें दोनों तारे अपने सांझे द्रव्यमान केंद्र (सॅन्टर ऑफ़ मास) की परिक्रमा करते हैं। द्वितारों में ज़्यादा रोशन तारे को मुख्य तारा बोलते हैं और कम रोशन तारे को अमुख्य तारा या "साथी तारा" बोलते हैं। कभी-कभी द्वितारा और दोहरा तारा का एक ही अर्थ निकला जाता है, लेकिन इन दोनों में भिन्नताएँ हैं। दोहरे तारे ऐसे दो तारे होते हैं जो पृथ्वी से इकठ्ठे नज़र आते हों। ऐसा या तो इसलिए हो सकता है क्योंकि वे वास्तव में द्वितारा मंडल में साथ-साथ हैं या इसलिए क्योंकि पृथ्वी पर बैठे हुए वे एक दुसरे के समीप लग रहे हैं लेकिन वास्तव में उनका एक दुसरे से कोई सम्बन्ध नहीं है। किसी दोहरे तारे में इनमें से कौनसी स्थिति है वह लंबन (पैरलैक्स) को मापने से जाँची जा सकती है।

अन्य भाषाओँ में

अंग्रेज़ी में "द्वितारे" को "बाइनरी स्टार" (binary star) और "दोहरे तारे" को "डबल स्टार" (double star) कहा जाता है। गुजराती में "द्वितारे" को "द्विसंगी तारो" (દ્વિસંગી તારો) कहा जाता है। फ़ारसी में द्वितारे को "सितारा-ए-दोताई" (ستاره دوتایی, तेहरानी उच्चारण: सेतोरे-ए-दोतौई) कहा जाता है।
२९४८ ईसा पूर्व

२९४८ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २९४८ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
कैलगरी स्तेमपेड्रस

कैलगरी स्तेमपेड्रस, एक प्रसिद्ध कैनेडियन फुटबॉल टीम है, जो कैलगरी में आधारित है। वे कैनेडियन फुटबॉल लीग में खेलते हैं।
छबड़ा विधानसभा क्षेत्र (राजस्थान)

छबड़ा विधानसभा क्षेत्र राजस्थान का एक विधानसभा क्षेत्र है।
अजीत प्रताप सिंह

राजनीतिक जीवन

अजीत प्रताप सिंह भारतीय राष्ट्रीय कांग्रेस के सदस्य थे और 1946 से 1952 तक उत्तर प्रदेश विधान सभा के सदस्य रहे और 1969 से 1977 तक उत्तर प्रदेश सरकार में कैबिनेट मंत्री के पद पर बने रहे। इसके अलावा दो बार लोक सभा के सदस्य चुने गये एक बार 1962 से 1967 तक व दूसरी बार 1980 से 1984 तक।
इनकी शिक्षा सेंट जोसफ़ कॉलेज इलाहाबाद व सीनियर कैम्ब्रीज से हुई। वो 1985 में आबकारी मंत्री व 1988 में आबकारी व वन मंत्री रहे इसके अलावा 1986 से 1988 तक उत्तर प्रदेश के राज्य योजना आयोग के उपाध्यक्ष रहे। वे 1998 से 2000 तक ब्रिटिश इंडिया एसोसिएशन (अवध) के अध्यक्ष रहे इसी काल में वे काल्विन ताल्लुकदार कॉलेज लखनऊ (1998-2000) के सचिव सह प्रबंधक भी रहे। ये प्रताप बहादुर डिग्री कॉलेज, प्रतापगढ़ सिटी के संस्थापक सदस्यों में भी शामिल थे व प्रताप बहादुर इंटर कॉलेज के प्रबंधक रहे। इन्होंने तीन अस्पतालों को प्रतापगढ़ जिला बोर्ड को दान किया। 1991 में, उनके बेटे अभय प्रताप सिंह, जनता दल से उसी निर्वाचन क्षेत्र से चुने गए थे।

निधन

82 साल की उम्र में इनका निधन जनवरी 6, 2000 को लखनऊ में हुआ।
पनिहार

ग्वालियर से दक्षिण में 20 किलोमीटर दूर एक पनिहार नामक  एक एेतिहासिक स्थान है। राष्ट्रीय राजमार्ग ‍तीन ‍‍`एनएच-३` ‍आगरा-मुंबई रोड किनारे मौजूद इस स्थान पर एक रेलवे स्टेशन और बस अड्डा भी मौजूद है। असल में इस स्थान का प्राचीन नाम पानीहार है, अर्थात पानी का हार या पानी की माला। १७ वीं शताब्दी से पहले यह इलाका काफी घने जंगलों से घिरा हुआ था। गांव के बीच से `नून` नामक एक नदी बहती है, गांव में प्रवेश करने से पहले ही यह नदी एक शंकु आकार पहाड़ी से टकराकर दो भागों में बंट जाती थी, इसके बाद पहाड़ी के दोनों ओर से बहते हुुए आगे करीब एक किलोमीटर तक दो अलग-अलग धाराओं में बहने के बाद फिर से एक हो जाती है। नदी के दो हिस्सों में बंटने और संगम स्थान के बीच हार या माला की अाकृति जमीन पर बनती है। इसी कारण इस स्थान का नाम पानीहार रखा गया। कालांतर में यह नाम बदलकर पहले पन्निआर, पनियार और वर्तमान में पनिहार हो गया।
करीब ३०० साल पहले घने जंगलों के बीच पानी के हार के बीच नरवर ‍राजा नल और दमयंती का पूर्व राज्य क्षेत्र से कुछ सरदार यहां आकर बसे थे, धीरे-धीरे आबादी बढती गई। आबादी की जरूरतों को देखते हुए लोग जंगल काटकर खेत बनाते गए। जंगल कम हुए तो लोग पानी के हार के बाहर भी खेती करने लगे। खेती के लिए जमीन के काफी बड़े भू-भाग को समतल किया जाने लगा। कई छोटे पहाड़ और टीलों को ग्रामीणों ने समतल कर दिया। इसी समतलीकरण में नदी की एक धारा का बड़ा हिस्सा खत्म हो गया। वर्तमान में नदी की इस धारा के अवशेष ही मौजूद बचे हैं। अब नदी सिर्फ अपनी एक ही धारा से होकर बहती है।

जैन तीर्थ 
पनिहार एक प्रसिद्ध जैनतीर्थ है। यहां उत्तर मध्यकाल में निर्मित कई प्राचीन जैन मंदिर हैं, यह अनेको जैन संतों की तपस्या स्थली भी रहा है। यहां सबसे प्राचीन जैन मंदिर एक उथले वलय पहाड़ पर निर्मित है, जिसे भौंरा कहा जाता है। ब्रिटिश काल में यहां पुरातत्व विभाग द्वारा की गई खुदाई के दौरान बुद्ध कालीन मिट्‌टी के बर्तन, नक्काशीदार पत्थर और धातु निर्मित कई ऐतिहासिक चींजे मिली थीं। 
मध्यप्रदेश राज्य पुरातत्व, संग्रहालय और अभिलेखागार के पूर्व पुरातत्ववेत्ता डॉ नरेश कुमार पाठक का दावा है कि भौरा पहाड़ी में कई मानव निर्मित संरचनाएं दफन हैं। यह वलय पर्वत किसी भूगर्भीय घटना जैसे भूकंप या ज्वालामुखी के कारण बना है, जिसके कारण एक कोई नगरीय क्षेत्र इसमें दफन हो गया होगा। यही कारण हैं कि इस पहाड़ी से मिट्‌टी धसकने या खुदाई पर नर और पशु कंकालों के साथ ईंटे, पत्थर की चिनाई और पाषाण उपकरण निकलकर सामने आते रहे हैं।
शोएब मलिक

व्यक्तिगत जीवन

पाकिस्तान के पूर्व क्रिकेट कप्तान शोएब मलिक ने भारतीय टेनिस खिलाड़ी सानिया मिर्जा से विवाह से पहले एक समझौता के तहत हैदराबाद, भारत से अपनी पहली पत्नी आयशा सिद्दीकी को तलाक दे दिया। 12 अप्रैल 2010 को, भारत के हैदराबाद में ताज कृष्णा होटल में एक इस्लामी शादी समारोह में अंतरराष्ट्रीय भारतीय टेनिस खिलाड़ी सानिया मिर्जा से विवाह हुआ, इसके बाद million 1.1 मिलियन (137,500 अमेरिकी डॉलर) के महारानी के लिए पाकिस्तानी शादी के रिवाजों के बाद। उनका वालिमा समारोह लाहौर, पाकिस्तान में आयोजित किया गया था।
सूंस तारामंडल

अन्य भाषाओँ में

सूंस तारामंडल को अंग्रेज़ी में "डॅल्फ़ाइनस कॉन्स्टॅलेशन" (Delphinus constellation, 'ऍ' स्वर के उच्चारण पर ध्यान दें) कहा जाता है। सूंस उसी जलीय स्तनधारी प्राणी का हिंदी नाम है जिसे अंग्रेज़ी में "डॉल्फ़िन" कहते हैं।
बेंजोइक अम्ल

बेंज़ोइक अम्ल (Benzoic Acid) ऐरोमेटिक कार्बोक्सिलिक अम्ल है। यह हलके, रंगहीन, चमकदार, क्रिस्टलीय चूर्ण के रूप में प्राप्य है। इसका सूत्र (C₆H₅ COOH), गलनांक 122.4 डिग्री सेल्सियस और क्वथनांक 250 डिग्री सेल्सियस है।
इसका अधिक महत्व का उपयोग खाद्य पदार्थों के परिरक्षण में है। चटनियों, अचार, मुरब्बे, फल फूलों के रस, शरबत आदि तथा डिब्बे और बोतलां में बंद परिरक्षित आहारों को सड़ने, किण्वन और खराब होने से बचाने के लिए उनके साथ थोड़ी मात्रा में सोडियम बेंज़ोएट डाला जाता है और इसके इस उपयोग में वैधानिक आपत्ति भी नहीं है।
जल में अल्प विलेय, किंतु ईथर और ऐल्कोहॉल में अपेक्षाकृत सुगमता से विलेय है।

उपयोग

बेंज़ोइक अम्ल तंबाकू संसाधन (curing) के लिए और छींट छपाई (calicoprinting) में प्रयुक्त होता है। इसके अनेक संजात, जैसे सोडियम बेंज़ोएट, एस्टर और बेंज़ोइल क्लोराइड महत्व के और उपयोगी पदार्थ हैं। सोडियम बेंज़ोएट ओषधि में प्रयुक्त होता है। इसका अधिक महत्व का उपयोग खाद्य पदार्थों के परिरक्षण में है। चटनियों, अचार, मुरब्बे, फल फूलों के रस, शरबत आदि तथा डिब्बे और बोतलां में बंद परिरक्षित आहारों को सड़ने, किण्वन और खराब होने से बचाने के लिए उनके साथ थोड़ी मात्रा में सोडियम बेंज़ोएट डाला जाता है और इसके इस उपयोग में वैधानिक आपत्ति भी नहीं है। फ़ॉर्मैल्डिहाइड, सोडियम मेटाबाइसल्फाइट और बोरिक अम्ल इत्यादि आपत्तिजनक खाद्य परिरक्षकों से यह श्रेष्ठ है और शरीर के लिए हानिकारक भी नहीं है। शरीर से इसका उत्सर्जन हिप्यूरिक अम्ल, (C₆H₅। CO. NH. CH₂। COOH) के रूप में होता है। सोडियम बेंज़ोएट के ऊपर बताए गए उपयोग, इसकी अणुजीवों की वृद्धि-निरोध-क्षमता पर निर्भर हैं, इसलिए यह भेषजीय निर्माणों में और सौंदर्य प्रसाधनों में भी प्रयुक्त होता है।
बेंज़ोइक अम्ल के एस्टर सुंगधित होते हैं और सुगंध (इत्र, तैल इत्यादि) तथा औषधिनिर्माण में प्रयुक्त होते हैं। बेंज़िल बेंज़ोएट इस समूह का सर्वाधिक महत्वपूर्ण पदार्थ है और उद्वेष्टरोधी (antispasmodic) तथा पूतिरोषधी (antiseptic) ओषधियाँ और सुगंधित प्रसाधन बनाने में प्रयुक्त होता है।
बेंज़ोइल क्लोराइड, (C₆H₅। CO. CI), बेंज़ोइक अम्ल का संजात है। यह सोडियम बेंज़ोएट, या बेंज़ोइक अम्ल से फ़ॉस्फ़ोरस पेंटाक्लोराइड की अभिक्रिया द्वारा बनाया जाता है। संश्लेषणात्मक रासायनिक क्रियाओं में इसका महत्वपूर्ण योगदान है और रासायनिक प्रयोगशालाओं में अभिकर्मक के रूप में विशेष रूप से उपयोगी है।
भारत-जापान शांति संधि

भारत-जापान शांति संधि (अंग्रेज़ी- Treaty of Peace Between Japan and India, जापानी-日本国とインドとの間の平和条約) 9 जून, 1952 को दोनों देशों के बीच संबंधों को बहाल करने वाली एक शांति संधि थी। इसके तहत दोनों देशों ने द्वितीय विश्व युद्ध के समय की आपसी रंजिश को सुलझाते हुए अपने द्विपक्षीय सम्बन्धों को बढ़ावा देने का प्रण लिया।
द्वितीय विश्व युद्ध में जापान और ब्रिटिश साम्राज्य (जिसका भारत एक हिस्सा था) आमने-सामने थे। इसके बाद दोनों देशों ने पूर्ण राजनयिक संबंध स्थापित किए। युद्ध के बाद जापान अमेरिका के कब्जे में था और भारत ने 15 अगस्त, 1947 को अपनी स्वतंत्रता हासिल की। 1951 में, सैन फ्रांसिस्को शांति सम्मेलन में भारतीय प्रधान मंत्री जवाहरलाल नेहरू के ने भाग लेने से इनकार कर दिया, क्योंकि उनका मत यह था कि इस संधि के प्रावधानों से जापानी संप्रभुता को सीमित हो जाएगी। उन्होंने कहा कि "जापान को अन्य देशों की तरह स्वतंत्रता और सम्मान दिया जाना चाहिए"। अन्य शब्दों में कहें तो यह शांति समझौता किसी न्यायिक व्यवस्था जैसा लगने के बजाय युद्ध-विजेताओं द्वारा हारने वाले को प्रताड़ित करने के लिए ईजाद किया गया एक हथियार था।  
इस सम्मेलन के बाद 28 अप्रैल, 1952 को जापान ने अधिकांश व्यावसायिक बलों की वापसी के साथ अपनी संप्रभुता हासिल कर ली।
आयरलैंड क्रिकेट टीम का ज़िम्बाब्वे दौरा

वनडे सीरीज

साल 2007 से अब तक 13 मैचों की 8 (उसमें विश्व कप) सीरीज हुई हैं। उसमें ज़िम्बाब्वे ने 3 सीरीज और 0 आईसीसी टूर्नामेंट जीते हैं।

टी20ई सीरीज

साल 2014 से अब तक 3 मैचों की 5 (उसमें विश्व कप) सीरीज हुई हैं। उसमें ज़िम्बाब्वे ने 0 सीरीज और 0 आईसीसी टूर्नामेंट जीते हैं।